{{מנהיג
| שם = רוברט טאפט ג'וניור
| שם בשפת המקור = .Robert Taft Jr

| תמונה = 

| תאריך לידה = 26 בפברואר 1917
| תאריך פטירה = 7 בדצמבר 1993
| מקום לידה = סינסינטי, אוהיו, ארצות הברית
| מקום פטירה = סינסינטי, אוהיו, ארצות הברית
| מדינה = ארצות הבריתארצות הברית ארצות הברית
| השכלה = אוניברסיטת הרווארד, אוניברסיטת ייל
| עיסוק = פוליטיקאי, משפטן
| מפלגה =  המפלגה הרפובליקנית
| תפקיד1 = 

סנאטור מטעם מדינת אוהיו| 3 בינואר 1971 – 3 בינואר 1977(6 שנים) |
| → סטיבן מרווין יאנגהווארד מצנבאום ← |

| תפקיד2 =   
שגיאות פרמטריות בתבנית:תפקיד מנהיג   
פרמטרים [ תפקיד3 ] לא מופיעים בהגדרת התבנית 

חבר בית הנבחרים של ארצות הברית מטעם מדינת אוהיו| 3 בינואר 1963 – 3 בינואר 1965(שנתיים) |
| רוברט סוויני (אנ') ← |

**רוברט אלפונזו טאפט ג'וניור** (באנגלית: **.Robert Alphonso Taft Jr**‏; 26 בפברואר 1917 – 7 בדצמבר 1993) היה פוליטיקאי ומשפטן אמריקאי, שייצג את מדינת אוהיו בשני בתי הקונגרס של ארצות הברית – תחילה בבית הנבחרים (1963–1965 ושוב בשנים 1967–1971) ולאחר מכן בסנאט (1971–1976). טאפט הוא בנו של רוברט טאפט, נכדו של ויליאם הווארד טאפט, נינו של אלפונזו טאפט ואביו של בוב טאפט, לימים מושל אוהיו ה-67.

ביוגרפיה
--------

טאפט נולד בסינסינטי שבאוהיו בשלהי פברואר 1917, השני מבין ארבעת בניהם של רוברט טאפט ומרתה ויטון באוורס. בניגוד לאביו, לטאפט לא היה שם אמצעי, אף שעשה שימוש בשם "אלפונזו" בפעמים שונות. סבו וסבתו הם נשיא ארצות הברית לשעבר ויליאם הווארד טאפט ורעייתו הגברת הראשונה לשעבר הלן הרון טאפט. סביו מצד אמו היו לויד ויטון באוורס, פרקליט המדינה של ארצות הברית בשנים 1909–1910 ולואיזה בנט וילסון. אחיו הגדול היה ויליאם האוורד טאפט השלישי, שכיהן כשגריר ארצות הברית באירלנד בשנים 1953–1957, ואחיו הצעירים היו לויד באוורס טאפט, בנקאי השקעות מסינסינטי והוראס טאפט, פרופסור לפיזיקה ודיקן באוניברסיטת ייל. סבא-רבא שלו היה אלפונזו טאפט.

בשנת 1939 השלים טאפט את לימודיו באוניברסיטת ייל וב-1942 סיים את חוק לימודיו בבית הספר הרווארד למשפטים. במהלך מלחמת העולם השנייה שירת כקצין בצי ארצות הברית משנת 1942 עד 1946. במסגרת לחימתו במלחמה לקח טאפט חלק בפלישת בעלות הברית לסיציליה, לאיטליה ולנורמנדי. לאחר לימודיו בבית הספר למשפטים באוניברסיטת הרווארד הצטרף טאפט אל משרד עורכי הדין "טאפט, סטטיניוס והוליסטר" שייסד אביו. טאפט שירת בבית הנבחרים של אוהיו בשנים 1955–1962. הוא נבחר לבית הנבחרים של ארצות הברית בבחירות אמצע הכהונה ב-1962, כנציג כללי (at-large) של מדינת אוהיו. בחירת נציגים כלליים נאסרה בהמשך בעקבות חוק זכויות ההצבעה משנת 1965.

ב-1964, במקום לרוץ מחדש לבית הנבחרים, בחר טאפט להתמודד לסנאט של ארצות הברית, אך הוא הפסיד לסטיבן יאנג. בשנת 1966 נבחר טאפט שוב לבית הנבחרים, במחוז הבחירה הראשון של אוהיו, כשהוא מדיח את הנציג המכהן מטעם המפלגה הדמוקרטית, ג'ון גיליגן, לימים מושל אוהיו. בבחירות 1968 הוא נבחר לתקופת כהונה שנייה בת שנתיים בבית הנבחרים. שנתיים אחר כך הוא התמודד בשנית לסנאט האמריקאי אחרי שיאנג החליט לפרוש מהפוליטיקה, כשיריבו של טאפט הוא הווארד מצנבאום. עם זאת, טאפט הפסיד לאותו מצנבאום שש שנים לאחר מכן בבחירות לתקופת כהונה שנייה. הוא התפטר שישה ימים לפני תום כהונתו כדי לחדש את עיסוקו בעריכת דין.

בבית הנבחרים טאפט תרם לחקיקת חוק זכויות האזרח של 1964. בסנאט הוא סייע בניסוח חקיקה להרחבת חוק יחסי העבודה הלאומיים עבור עובדי שירותי הבריאות. במהלך כהונתו שם היה חבר בוועדת הכוחות המזוינים ובוועדת הבנקאות, השיכון והעניינים האורבניים של הסנאט.

ב-29 בנובמבר 1993 לקה טאפט באירוע מוחי ונכנס לתרדמת. הוא מעולם לא התעורר מתרדמת זו ונפטר ב-7 בדצמבר אותה שנה.

קישורים חיצוניים
----------------

ויקישיתוף מדיה וקבצים בנושא **רוברט טאפט ג'וניור** בוויקישיתוף
* רוברט טאפט ג'וניור באתר המדריך הביוגרפי של הקונגרס של ארצות הברית (באנגלית)
* רוברט טאפט ג'וניור, באתר "Find a Grave" (באנגלית)

הערות שוליים
------------

1. ↑  אנדרו גלאס, Robert Taft Jr. born in Cincinnati: Feb. 26, 1917, באתר פוליטיקו, 26 בפברואר 2013 (באנגלית)
2. ↑  Robert Taft Jr. באתר Ohio History Central (באנגלית)
3. ↑  Former U.S. Senator Robert Taft Jr. dead, באתר UPI‏, 8 בדצמבר 1993 (באנגלית)
4. ↑  ריצ'רד פירסון, ROBERT TAFT JR. DIES, באתר וושינגטון פוסט, 8 בדצמבר 1993 (באנגלית)
5. ↑  AP‏, Robert Taft Jr.; U.S. Senator, Scion of Political Family, באתר לוס אנג'לס טיימס, 8 בדצמבר 1993 (באנגלית)
6. ↑  ריצ'רד ד. ליונס, Robert Taft Jr. 76, an Ex-Senator And Heir to Ohio G.O.P. Dynasty, באתר הניו יורק טיימס, 8 בדצמבר 1993 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n87836696
* SNAC: w6z60stv
* US Congress: T000010
* VIAF: 35976356
* WorldCat: lccn-n87836696

 |